Source: http://michalnadzitavou.sk/index.php/vzn-platne/1185-vzn-c-5-2017-o-dani-z-nehnutelnosti-na-kalendarny-rok-2018
Timestamp: 2018-04-21 18:51:19+00:00
Document Index: 15102259

Matched Legal Cases: ['§ 6', '§ 7', '§ 8', '§ 12', '§ 16', '§ 17', '§ 98', '§ 98', '§ 99', '§ 103', '§ 98']

VZN č. 5/2017 O DANI Z NEHNUTEĽNOSTÍ NA KALENDÁRNY ROK 2018
VZN - Pripravované !!!
VZN - Návrh !!!
VZN - Platné !!!
VZN - Zrušené !!!
Uverejnené: 29. november 2017
Všeobecne záväzné nariadenie obce Michal nad Žitavou
č. 5/ 2017
O DANI Z NEHNUTEĽNOSTÍ NA KALENDÁRNY ROK 2018
Obec Michal nad Žitavou v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, § 98b ods. 5, § 99e ods. 9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e
Obecné zastupiteľstvo v Michale nad Žitavou podľa 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady drobné stavebné odpady v znení neskorších predpisov z a v á d z a s účinnosťou od 1. januára 2018 daň z nehnuteľností.
Toto všeobecne záväzné nariadenie upravuje podmienky určovania a vyberania dane z nehnuteľností na území obce Michal nad Žitavou v zdaňovacom období roku 2018.
Základom dane z pozemkov pre pozemky druhu orná pôda, chmeľnice, vinice, ovocné
sady, trvalé trávnaté porasty je hodnota pozemku bez porastov určená vynásobením
výmery pozemkov v m² a hodnoty pôdy za 1 m² uvedenej v prílohe č. 1 zákona č.
582/2004 Z.z o miestnych daniach a miestnom poplatku za komunálne odpady a
drobné stavebné odpady v znení neskorších predpisov (ďalej len zákon), v zmysle
ktorej hodnota pozemkov pre obec Michal nad Žitavou je podľa katastrálnych území
nasledovná:
a) Orná pôda, chmeľnice, vinice, ovocné sady:
Katastrálne územie Michal nad Žitavou ...................... 0,7359 €/m²
b) Trvalé trávnaté porasty:
Katastrálne územie Michal nad Žitavou ...................... 0,2748 €/m²
Základom dane z pozemkov pre pozemky druhu záhrada, zastavané plochy a nádvoria,
ostatné plochy a stavebné pozemky je hodnota pozemku určená vynásobením výmery
pozemkov v m² a hodnoty pozemkov za 1 m² uvedenej v prílohe č. 2 zákona č. 582/2004
Z.z., podľa ktorej je hodnota pozemkov nasledovná:
a) záhrady ................................................................ 1,32 €/m²
b) zastavané plochy a nádvoria, ostatné plochy ...... 1,32 €/m²
c) stavebné pozemky ............................................. 13,27 €/m²
Správca dane na území celej obce Michal nad Žitavou určuje ročnú sadzbu dane z pozemkov pre pozemky druhu:
Orná pôda, chmeľnice, vinice, ovocné sady, trvalé trávnaté porasty vo výške 0,40 % ,
Záhrady vo výške 0,40 %
Zastavané plochy a nádvoria, ostatné plochy vo výške 0,40 %
Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške 0,40 %
Stavebné pozemky 0,40 %.
Správca dane na území obce Michal nad Žitavou určuje ročnú sadzbu dane zo stavieb za každý aj začatý m² zastavanej plochy stavby vo výške:
0,060 € za stavby na bývanie a drobné stavby, ktoré majú doplnkovú funkciu pre hlavnú stavbu,
0,100 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu,
0,140 € za stavby rekreačných a záhradkársky chát a domčekov na individuálnu rekreáciu,
0,170 € za samostatne stojace garáže
0,170 € za stavby hromadných garáží
0,170 € za stavby hromadných garáží umiestnené pod zemou,
0,400 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie, vrátane stavieb na vlastnú administratívu,
0,500 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
0,140 € za ostatné stavby.
správca dane určuje pri viacpodlažných stavbách pre všetky druhy stavieb príplatok za podlažie 0,033 € za každé ďalšie podlažie okrem prvého nadzemného podlažia.
Ročná sadzba dane z bytov za nebytové priestory na území celej obce Michal nad Žitavou je za každý aj začatý m² podlahovej plochy nebytového priestoru nachádzajúceho sa v bytovom dome:
0,066 za byty,
0,066 € za nebytové priestory.
pozemky na ktorých je cintorín,
pozemky verejne prístupných parkov, priestorov a športovísk.
Stavby alebo byty, ktorých využitie je obmedzené z dôvodu rozsiahlej rekonštrukcie.
Stavby alebo byty slúžiace školám, školským zariadeniam a zdravotníckym zariadeniam
Stavby, v ktorých sa vykonávajú náboženské obrady (kostol).
Správca dane poskytuje zníženie dane zo stavieb a bytov vo výške:
50% na stavby na bývanie vo vlastníctve občanov s ťažkým zdravotným postihnutím, alebo držiteľov preukazu občana s ťažkým zdravotným postihnutím, ktoré slúžia na ich trvalé bývanie.
Správca dane ustanovuje, že daň nižšiu ako 2,- € nebude vyrubovať ani vyberať.
Dňom účinnosti tohto všeobecné záväzného nariadenia o dani z nehnuteľností sa ruší Všeobecne záväzné nariadenie o dani z nehnuteľností č. 9/2016 o Dani z nehnuteľnosti na kalendárny rok 2017 zo dňa 8. 12. 2016.
Toto nariadenie po schválení nadobudne účinnosť 1.1.2018.
Ing. Peter Porubský v. r.
Týždeň 243
Mesiac 823
Doteraz 51461
V súčasnej dobe sú 66 hostia a žiadny člen online